Id-Deċiżjoni tal-Kummissjoni
ta’ l-20 ta’ Awissu 2002
li temenda d-Deċiżjoni 97/569/KE biex tinkludi stabbiliment Rumen li jipproduċi prodotti mill-laħam ta’ annimali tal-kaċċa
(notifikat taħt dokument numru C(2002) 3102)
(Test b’ rilevanza għall-Ftehim EE)
(2002/671/KEE)
IL-KUMMISSJONI TAL-KOMUNITAJIET EWROPEJ,
Filwaqt li kkonsidrat it-Trattat li jistabbilixxi l-Komunità Ewropea,
Filwaqt li kkonsidrat id-Deċiżjoni tal-Kunsill 95/408/EC KE tat-22 ta’ Ġunju 1995 dwar il-kundizzjonijiet għat-tħejjija, għal terminu qasir, listi provviżorji ta’ stabbilimenti f’pajjiżi terzi li minnhom l-Istati Membri huma awtorizzati li jimportaw xi prodotti li joriġinaw mill-annimali, prodotti mis-sajd jew molluski bi-valvoli ħajjin [1], kif l-aħħar emendata bid-Deċiżjoni 2001/4/KE [2], u b’mod partikolari l-Artikolu 2(1) tagħha,
Billi:
(1) Listi provviżorji ta’ stabbilimenti ta’ pajjiżi terzi li minnhom l-Istati Membri jawtoriżżaw importazzjonijiet ta’ prodotti tal-laħam tħejjew bid-Deċiżjoni tal-Kummissjoni 97/569/KE [3], kif l-aħħar emendata bid-Deċiżjoni 2002/74/KE [4].
(2) Il-Kummissjoni rċeviet mir-Rumanija dettalji ta’ stabbiliment tal-prodotti tal-laħam ta’ annimali tal-kaċċa slavaġ, b garanziji li jikkonformaw fl-intier tagħhom mal-ħtiġiet relevanti tas-saħħa tal-Komunità u li jekk dan l-istabbbiliment jonqos milli jagħmel dan, l-attivitajiet ta’ esportazzjoni tiegħu lejn il-Komunità Ewropea jiġu sospiżi.
(3) Lista provviżorja ta’ stabbilimenti li jipproduċu prodotti tal-laħam ta’ annimali tal-kaċċa slavaġ tista’ għalhekk titħejja dwar ir-Rumanija, u d-Deċiżjoni 97/569/KE għandha għalhekk tiġi hekk emendata
(4) Il-miżuri li għalihom tipprovdi din id-Deċiżjoni huma skond l-Opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
It-test fl-Anness li jinsab ma’ din id-Deċjżjoni għandu jiżdied ma’ l-Anness li jinsab mad-Deċiżjoni 97/569/KE.
L-Artikolu 2
Din id-Deċiżjoni hija indirizzata lill-Istati Membri.
Magħmula f’ Brussel, fl-20 ta’ Awissu 2002.